CELEX: C2006/036/14
Language: lt
Date: 2006-02-11 00:00:00
Title: 2005 m. gruodžio 8 d.  Teisingumo Teismo sprendimas (antroji kolegija), Byloje C-33/04  Europos Bendrijų Komisija prieš Liuksemburgo Didžiąją Hercogystę  (Valstybės įsipareigojimų neįvykdymas — Telekomunikacijos — Direktyva 97/33/EB — 7 straipsnio 5 dalis — Nepriklausomos kvalifikuotos institucijos pareiga patikrinti sąnaudų apskaitos sistemos atitiktį nustatytiems reikalavimams ir paskelbti tokio patikrinimo ataskaitą — Direktyva 98/10/EB — 18 straipsnio 1 ir 2 dalys — Priemonių dėl nacionalinės reguliavimo institucijos vykdomos sąnaudų apskaitos sistemos atitikties nustatytiems reikalavimams kontrolės ir tokio patikrinimo ataskaitos kasmetinio skelbimo netinkamas taikymas — Priimtinumas — Suinteresuotumas pareikšti ieškinį — Ikiteisminė procedūra — Teisė į gynybą — Direktyvos 2002/19/EB, 2002/21/EB ir 2002/22/EB — Pereinamojo laikotarpio nuostatos — Valstybių narių susilaikymas nuo nuostatų, galinčių stipriai pakenkti direktyvos siekiamam tikslui, priėmimo šios direktyvos perkėlimo į nacionalinę teisę laikotarpiu — Standartiniai tinklų sujungimo pasiūlymai)

11.2.2006   
            
            
               LT
            
            
               Europos Sąjungos oficialusis leidinys
            
            
               C 36/8
            
         
      TEISINGUMO TEISMO SPRENDIMAS
   
   (antroji kolegija)
   2005 m. gruodžio 8 d.
   Byloje C-33/04 Europos Bendrijų Komisija prieš Liuksemburgo Didžiąją Hercogystę
       (1)
   
   (Valstybės įsipareigojimų neįvykdymas - Telekomunikacijos - Direktyva 97/33/EB - 7 straipsnio 5 dalis - Nepriklausomos kvalifikuotos institucijos pareiga patikrinti sąnaudų apskaitos sistemos atitiktį nustatytiems reikalavimams ir paskelbti tokio patikrinimo ataskaitą - Direktyva 98/10/EB - 18 straipsnio 1 ir 2 dalys - Priemonių dėl nacionalinės reguliavimo institucijos vykdomos sąnaudų apskaitos sistemos atitikties nustatytiems reikalavimams kontrolės ir tokio patikrinimo ataskaitos kasmetinio skelbimo netinkamas taikymas - Priimtinumas - Suinteresuotumas pareikšti ieškinį - Ikiteisminė procedūra - Teisė į gynybą - Direktyvos 2002/19/EB, 2002/21/EB ir 2002/22/EB - Pereinamojo laikotarpio nuostatos - Valstybių narių susilaikymas nuo nuostatų, galinčių stipriai pakenkti direktyvos siekiamam tikslui, priėmimo šios direktyvos perkėlimo į nacionalinę teisę laikotarpiu - Standartiniai tinklų sujungimo pasiūlymai)
   (2006/C 36/14)
   Proceso kalba: prancūzų
   Byloje C-33/04 dėl 2004 m. sausio 29 d. pagal EB 226 straipsnį pareikšto ieškinio dėl įsipareigojimų neįvykdymo, Europos Bendrijų Komisija, atstovaujama W. Wils ir M. Shotter, prieš Liuksemburgo Didžiąją Hercogystę, atstovaujamą M. Thill ir S. Schreiner, padedamų advokatų A. Verheyden ir F. Bimont, Teisingumo Teismas (antroji kolegija), kurį sudaro kolegijos pirmininkas C. W. A. Timmermans, teisėjai R. Silva de Lapuerta, P. Kūris, G. Arestis (pranešėjas) ir J. Klučka; generalinis advokatas F. G. Jacobs, sekretorius H. von Holstein, sekretoriaus pavaduotojas, 2005 m. gruodžio 8 d. priėmė sprendimą, kurio rezoliucinėje dalyje nurodyta:
   
               1.
            
            
               1998 m. bei 1999 m. nesilaikydama įpareigojimų užtikrinti, kad nepriklausoma kvalifikuota institucija atliktų sąnaudų apskaitos sistemos atitikties nustatytiems reikalavimams patikrinimą, ir paskelbti tokio patikrinimo ataskaitą pagal 1997 m. birželio 30 d. Europos Parlamento ir Tarybos direktyvos 97/33/EB dėl telekomunikacijų sujungimo siekiant užtikrinti universaliąsias paslaugas ir sąveiką taikant atvirojo tinklo teikimo (ATT) principus 7 straipsnio 5 dalį bei 2000 m. netinkamai praktiškai taikydama priemones, susijusias su nacionalinės reguliavimo institucijos arba kitos kvalifikuotos institucijos, nepriklausomos nuo telekomunikacijų operatoriaus ir patvirtintos šios reguliavimo institucijos, vykdoma sąnaudų apskaitos sistemos atitikties nustatytiems reikalavimams kontrole pagal 1998 m. vasario 26 d. Europos Parlamento ir Tarybos direktyvos 98/10/EB dėl atvirojo tinklo teikimo (ATT) taikymo balso telefonijai ir universaliųjų telekomunikacijų paslaugų konkurencinėje aplinkoje 18 straipsnio 1 ir 2 dalis, kiek jos paliktos galioti 2002 m. kovo 7 d. Europos Parlamento ir Tarybos direktyvos 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva) 27 straipsniu, skaitant jį kartu su 2002 m. kovo 7 d. Europos Parlamento ir Tarybos direktyvos 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis (Universaliųjų paslaugų direktyva) 16 straipsniu, Liuksemburgo Didžioji Hercogystė neįvykdė įsipareigojimų pagal šias nuostatas.
            
         
               2.
            
            
               Europos Bendrijų Komisija ir Liuksemburgo Didžioji Hercogystė padengia savo bylinėjimosi išlaidas.
            
         
      (1)  OL C 71, 2004 3 23.